میللی تهلوکه‌سیزلیک شوراسی‌نین ایجلاسین‌دان اول پرزیدنت کومپلئکسینده سورپریز بیر گوونلیک توپلانتی‌سی کئچیریلدی.
دؤولت باشچیسی اردوغانین باشچی‌لیق ائتدیگی توپلانتیدا باش ناظیر بینالی ییلدیریم، تورکیه سلاح‌لی قوه‌لری‌نین باش قرارگاه رئیسی ژنرال خلوصی آکار، میللی مدافعه، ایچ ایشلری و خاریجی ایشلر ناظیرلری و گوونلیک اورقان‌لاری‌نین امکداش‌لاری ایشتیراک ائتدی‌لر.
آنا موضوعسو ترورلا موباریزه اولان توپلانتیدا پ.ک.ک ترور تشکیلاتینا قارشی حیاتا کئچیریلن عملیات‌لار موذاکیره اولوندو.
تهلوکه‌سیزلیک توپلانتی‌سیندا ماسایا قویولان اهمیت‌لی مسئله‌لر ایچری‌سینده سوریه‌ده کی پروسئس‌لر، داوام ائدن "فرات قالخانی" عملیاتینداکی سون وضعیت، داعش ایله موباریزه‌نین دئتال‌لاری واردی.
سرحد تهلوکه‌سیزلیگی بیر داها گؤزدن کئچیریلدی.
فتح الله چی ترور تشکیلاتی پارالل دؤولت یاپیلانماسی (فئتو/پ.د.ی) ایله موباریزه‌نین دئتال‌لاری دا سورپریز تهلوکه‌سیزلیک توپلانتی‌سی‌نین گوندمینده یئر آلدی.
توپلانتیدا سوروشدورما پروسئس‌لری و فئتو/پ.د.ی-نین اولوسلار آراسی سویه‌دکی فعالیت‌لری ده دیرلندیریلدی.
